**Výzva na predloženie cenovej ponuky**

**pre nie nadlimitnú zákazku na dodanie tovaru zadávanú obstarávateľom.**

**1. Identifikácia obstarávateľa**

**Názov:** Dopravný podnik mesta Košice, akciová spoločnosť

**Sídlo:** Bardejovská 6, 043 29 Košice

**IČO:** 31 701 914

**DIČ:** 2020488206

**Kontaktná osoba vo veciach technických:**

Karol Rónay, referent energetiky

Telefón: 0905 600593, E-mail: karol.ronay@dpmk.sk

**Kontaktná osoba vo veciach obstarávania:**

Viktória Baranová, špecialistka obstarávania

Telefón: 055/640 7801, E-mail: viktoria.baranova@dpmk.sk

**2. Predmet zákazky**

2.1. Názov zákazky:**Zabezpečenie nepretržitej dodávky paliva CNG na pohon autobusov MHD 2024-2027**

2.2. Druh zákazky: Zákazka na dodanie tovaru

2.3. Spoločný slovník obstarávania CPV:

09123000-7 - Zemný plyn

 60000000-8 - Dopravné služby (bez prepravy odpadu)

2.4. Podrobné vymedzenie predmetu zákazky je definované v Prílohe č. 2 – tejto Výzvy na predloženie cenovej ponuky.

2.5. Stručný opis predmetu zákazky:

Predmetom zákazky je: Zabezpečenie nepretržitej dodávky paliva CNG na pohon autobusov MHD v predpokladanom množstve 220 800,00 kg v období 48 mesiacov s denným odberom CNG maximálne do množstva 3 000,00 kg.

Súčasťou cenovej ponuky musí byť aj zabezpečenie dodávky zemného plynu do odberného miesta uchádzača a zabezpečenie funkčnej plniacej stanice (ďalej len PS CNG). Obstarávateľ nedisponuje plniacou stanicou plynu ani odberným miestom zemného plynu.

Plnenie nádrží autobusov bude prebiehať neobmedzene denne (24 hodín / 7 dní v týždni vrátane štátnych sviatkov) predovšetkým v nočných hodinách v čase od 20:00 hod. do 04:00 hod.

Termín začatia dodávky: od 1. 1. 2024 od 00:00 hod.

**3. Rozdelenie predmetu zákazky**

3.1. Predmet zákazky nie je rozdelený na časti. Uchádzač predloží ponuku na celý predmet zákazky.

3.2. Odôvodnenie nerozdelenia zákazky na časti. Vzhľadom na povahu zákazky nebolo vhodné deliť zákazku na samostatné časti a delenie zákazky by bolo v rozpore s účelom obstarávania.

**4. Predpokladaná hodnota zákazky**

4.1. Celková predpokladaná hodnota zákazky je 330 000,00 Eur bez DPH.

4.2. V prípade, že ponuka úspešného uchádzača prevýši vyčlenené finančné prostriedky (predpokladanú hodnotu zákazky), obstarávateľ je oprávnený ponuku neprijať.

**5. Variantné riešenie**

5.1. Neumožňuje sa predložiť variantné riešenie.

5.2. Ak súčasťou ponuky bude aj variantné riešenie, variantné riešenie nebude zaradené do vyhodnotenia a bude sa naň hľadieť akoby nebolo predložené.

**6. Miesto a termín dodania predmetu zákazky**

6.1. Miesto dodania predmetu zákazky: Dopravný podnik mesta Košice, akciová spoločnosť

Štát: Slovenská republika

Kraj: Košický

Okres : Košice I.

Obec: Košice – mestská časť Džungľa

Ulica : Hornádska 10, severná časť areálu

6.2. Trvanie zmluvy: 48 mesiacov.

**7. Podmienky financovania predmetu zákazky**

7.1. Predmet zákazky bude financovaný z vlastných finančných prostriedkov.

7.2. Zálohy nebudú poskytované.

7.3. Kupujúci sa zaväzuje zaplatiť cenu za poskytované služby na základe faktúry vystavenej s náležitosťami daňového dokladu, so splatnosťou nie kratšou ako 30 dní od vystavenia faktúry.

7.4. Súčasťou faktúry musí byť dodací list potvrdený kupujúcim.

7.5. Kupujúci neakceptuje fakturáciu formou elektronickej faktúry.

7.6. Kupujúci neposkytuje zálohovú platbu.

7.7. Fakturácia prebehne na mesačnej báze.

7.8. Faktúra musí obsahovať všetky náležitosti stanovené platnými právnymi predpismi, inak je kupujúci oprávnený faktúru v lehote splatnosti vrátiť predávajúcemu na prepracovanie. Lehota splatnosti faktúry začne v takom prípade plynúť odo dňa doručenia opravenej faktúry kupujúcemu.

**8. Typ zmluvy**

8.1. Typ zmluvy: Rámcová kúpna zmluva (ďalej len „zmluva“)

8.2. Výsledkom obstarávania predmetu zákazky bude uzavretie rámcovej kúpnej zmluvy s úspešným uchádzačom uzavretej v súlade s § 409 zákona č. 513/1991 Zb. Obchodný zákonník v znení neskorších predpisov.

8.3. Podrobné vymedzenie kvality a zmluvných podmienok dodania požadovaného predmetu zákazky tvoria prílohy: Príloha č. 2, Príloha č. 4, Príloha č. 5 tejto Výzvy na predloženie cenovej ponuky.

8.4. Nadobudnutie účinnosti zmluvy: Zmluva nadobúda platnosť dňom jej podpísania oprávnenými zástupcami oboch Zmluvných strán a účinnosť dňom nasledujúcom po dni jej zverejnenia.

8.5. Predmet zákazky bude plnený spôsobom podľa obchodných podmienok uvedených v tejto výzve, v prílohe č. 4 - a v Prílohe č. č.5 tejto Výzvy na predloženie cenovej ponuky.

**9. Lehota viazanosti ponuky**

9.1. Uchádzač je svojou ponukou viazaný od uplynutia lehoty na predkladanie ponúk až do uplynutia lehoty viazanosti ponúk stanovenej obstarávateľom na 6 mesiacov.

**10. Informácie o spracovaní osobných údajov**

10.1. V súvislosti so zadávaním tejto zákazky bude obstarávateľ spracúvať osobné údaje fyzických osôb uvedených v ponuke každého uchádzača, ktorý predložil ponuku v lehote na predkladanie ponúk.

10.2. Osobné údaje budú spracúvané v súlade s platnou legislatívou za účelom predloženia ponuky, jej vyhodnotenia a zverejnenia.

10.3. Práva osoby, ktorej osobné údaje sa spracúvajú, sú upravené v nariadení EPaR č. 2016/679 (GDPR) a v zákone č. 18/2018 Z.z. o ochrane osobných údajov a o zmene a doplnení niektorých zákonov (ďalej aj ako „zákon o ochrane osobných údajov“).

10.4. Obstarávateľ má za to, že predložením ponuky uchádzač zodpovedá za zabezpečenie svojich zákonných povinností voči ostatným dotknutým osobám so spracovaním osobných údajov uvedených v predloženej ponuke podľa platnej legislatívy o ochrane osobných údajov. Uvedené platí aj pre prípad, keď ponuku predkladá skupina dodávateľov.

**11. Komunikácia medzi obstarávateľom a záujemcami alebo uchádzačmi**

11.1. Poskytovanie vysvetlení, odovzdávanie podkladov a komunikácia ( „ďalej len komunikácia“) medzi obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

11.2. Ak je doklad, alebo dokument vyhotovený v cudzom jazyku, predkladá sa iba spolu s jeho úradným prekladom do štátneho slovenského jazyka. To neplatí pre ponuky, návrhy, doklady a dokumenty vyhotovené v českom jazyku.

11.3. V prípade nejasností týkajúcich sa požiadaviek uvedených vo Výzve na predkladanie ponúk a v jej prílohách alebo inej sprievodnej dokumentácií, môže uchádzač elektronicky požiadať obstarávateľa v systéme JOSEPHINE prostredníctvom okna „KOMUNIKÁCIA“ o ich vysvetlenie. Do predmetu správy je uchádzač povinný uviesť „Žiadosť o vysvetlenie“. Uchádzač musí svoju žiadosť doručiť obstarávateľovi v dostatočnom časovom predstihu pred uplynutím lehoty na predkladanie ponúk tak, aby mal obstarávateľ dostatok času na spracovanie žiadosti a doručenie odpovede všetkým uchádzačom. Uchádzačom bude vysvetlenie doručené elektronicky v systéme JOSEPHINE prostredníctvom okna „KOMUNIKÁCIA“ najneskôr 2 pracovné dni pred uplynutím lehoty na predkladanie ponúk, ak bola žiadosť o vysvetlenie doručená v dostatočnom predstihu. O doručení správy bude uchádzač informovaný prostredníctvom notifikačného emailu na e-mailovú adresu zadanú pri registrácií.

11.4. Obstarávateľ bude pri komunikácii s uchádzačmi resp. záujemcami postupovať prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi obstarávateľom a záujemcami, resp. uchádzačmi.

11.5. JOSEPHINE je na účely tohto obstarávania softvér na elektronizáciu zadávania verejných zákaziek. JOSEPHINE je webová aplikácia na doméne https://josephine.proebiz.com.

11.6. Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Mozilla Firefox verzia 13.0 a vyššia

 - Google Chrome

 - Microsoft Edge.

11.7. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

11.8. Ak je odosielateľom zásielky obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s obstarávateľom.

11.9. Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy obstarávateľovi. Takáto zásielka sa považuje za doručenú obstarávateľovi okamihom jej odoslania v systéme JOSEPHINE v súlade s funkcionalitou systému.

11.10. Obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.

11.11. Obstarávateľ umožňuje neobmedzený a priamy prístup elektronickými prostriedkami k Výzve na predloženie cenovej ponuky a k prípadným všetkým doplňujúcim podkladom. Obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.

**12. Registrácia záujemcov alebo uchádzačov**

12.1. Uchádzač má možnosť sa registrovať do systému JOSEPHINE pomocou hesla, alebo aj pomocou občianskeho preukazu s elektronickým čipom a bezpečnostným osobnostným kódom (eID).

12.2. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

b) nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

c) vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

d) vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom.

12.3. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

**13. Obhliadka miesta realizácie predmetu zákazky**

13.1. Obstarávateľ umožňuje záujemcom v prípade ich záujmu vykonať obhliadku miesta predmetu dodania/poskytnutia/uskutočnenia predmetu zákazky uvedenom v bode 6.1. tejto Výzvy na predloženie cenovej ponuky. Účelom obhliadky má byť podrobné oboznámenie sa každého záujemcu s miestom dodania predmetu zákazky.

13.2. Každý záujemca, ktorý bude mať záujem o vykonanie obhliadky, je povinný oznámiť obstarávateľovi prostredníctvom elektronického prostriedku IS JOSEPHINE prostredníctvom okna „KOMUNIKÁCIA“ nasledovné údaje o účastníkoch obhliadky: meno, priezvisko, titul, trvalé bydlisko, číslo OP, resp. číslo iného relevantného dokladu (napr. pas), e-mailovú adresu.

13.3. Podrobnejšie inštrukcie k obhliadke ako aj termín a miesto stretnutia bude každému záujemcovi, ktorý potvrdí svoj záujem o obhliadku, doručený v elektronickom prostriedku IS JOSEPHINE prostredníctvom okna „KOMUNIKÁCIA“. Maximálny počet osôb na obhliadku je stanovený pre záujemcu na 2 osoby zastupujúce 1 záujemcu za dodržania všetkých bezpečnostných oparení v zmysle platnej legislatívy.

13.4. Zástupca záujemcu sa pred začatím obhliadky preukáže zodpovednej kontaktnej osobe obstarávateľa identifikačným dokladom, resp. iným relevantným dokladom jednoznačne preukazujúcim jeho postavenie v hospodárskom subjekte, ktorého zastupuje.

13.5. V prípade, že sa obhliadky za záujemcu zúčastní ním poverená osoba, táto osoba predloží pred začatím obhliadky zodpovednej kontaktnej osobe obstarávateľa originál, alebo úradne overenú kópiu plnomocenstva udeleného poverenej osobe na zastupovanie záujemcu v uvedenej veci a doklad preukazujúci totožnosť poverenej osoby.

13.6. Výdavky záujemcu spojené s vykonaním obhliadky miesta dodania predmetu zákazky obstarávateľ neuhrádza, uvedené náklady znáša záujemca.

13.7. Z obhliadky bude vyhotovený zápis, ktorý bude súčasťou dokumentácie obstarávania. Obstarávateľ v súlade s princípom transparentnosti nebude počas obhliadky poskytovať dodatočné informácie týkajúce sa predmetu zákazky. Počas obhliadky nie je prípustné klásť otázky, ktorých predmetom by malo byť vysvetlenie Výzvy na predloženie cenovej ponuky, alebo jej príloh.

**14. Elektronické ponuky - podávanie ponúk**

14.1. Uchádzač predkladá ponuku v elektronickej podobe v lehote na predkladanie ponúk uvedenej v bode 22.2.

14.2. Ponuka sa predkladá elektronicky prostredníctvom funkcionalít systému JOSEPHINE.

14.3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/sk/tender/44375/summary>.

14.4. Potvrdenia, doklady a iné dokumenty tvoriace obsah ponuky, v rozsahu stanovenom v tejto Výzve na predloženie cenovej ponuky sa predkladajú ako:

a) naskenované originály alebo naskenované úradne osvedčené kópie originálov (vyhotovuje záujemca/uchádzač),

b) elektronický dokument podpísaný kvalifikovaným / zaručeným elektronickým podpisom alebo

c) elektronický dokument vyhotovený postupmi a prostriedkami zaručenej elektronickej konverzie v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a v súlade s Vyhláškou Ministerstva financií Slovenskej republiky č. 275/2014 Z. z. o zaručenej konverzii (zabezpečí záujemca/uchádzač).

Každý dokument, ktorý nebol vystavený ako elektronický dokument podľa písmen b) a c), musí byť podpísaný ako listinný originál oprávnenou osobou a z takéhoto podpísaného listinného originálu vyhotoví záujemca/uchádzač sken podľa písmena a).

14.5. Ak ponuka obsahuje dôverné informácie, uchádzač ich v ponuke viditeľne označí.

14.6. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na 3 desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH (pri vkladaní do systému JOSEPHINE označená ako „Výška zľavy v % z ceny za 1 kg CNG)“).

14.7. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).

14.8. Uchádzač môže predloženú ponuku dodatočne doplniť, zmeniť alebo vziať späť do uplynutia lehoty na predkladanie ponúk uvedenej v bode 22.2. tejto Výzvy na predloženie cenovej ponuky. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

14.9. Uchádzač môže už odoslanú ponuku v elektronickej podobe zmeniť alebo doplniť o ďalšie dokumenty do uplynutia lehoty na predkladanie ponúk uvedenej v bode 22.2. tejto Výzvy na predloženie cenovej ponuky. Zmenu alebo doplnenie ponuky odoslanej v elektronickej podobe je možné vykonať výlučne v IS JOSEPHINE

14.10. Ponuka uchádzača predložená po uplynutí lehoty na predkladanie ponúk sa elektronicky neotvorí.

14.11. Uchádzači sú svojou ponukou viazaní do uplynutia lehoty viazanosti, resp. predĺženej lehoty viazanosti ponúk podľa rozhodnutia obstarávateľa.

14.12. Prípadné predĺženie lehoty na predkladanie ponúk bude uchádzačom dostatočne vopred oznámené formou elektronickej komunikácie v systéme JOSEPHINE.

**15. Jazyk ponuky**

15.1. Celá ponuka a ďalšie doklady v obstarávaní sa predkladajú v štátnom jazyku - v slovenskom jazyku.

15.2. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

**16. Cena a spôsob určenia ceny**

16.1. Obstarávateľ zvolil ako kritérium na vyhodnotenie ponúk poskytnutú zľavu na 1 kg CNG voči referenčnej cene. Táto zľava bude vyjadrená v % a bude uvedená na 3 desatinné miesta.

16.2. Uchádzač stanoví zľavu za 1 kg (kilogram) CNG na základe vlastných prepočtov s tým, že v tejto cene sú zahrnuté všetky náklady spojené s požadovaným predmetom zákazky.

16.3. Následne zmluvná cena za 1 kg (kilogram) CNG po započítaní ponúknutej zľavy, musí byť stanovená ako cena komplexná, t.j. musí zahŕňať všetky náklady na dodanie predmetu zákazky. Cena musí zahŕňať aj náklady na dopravu a načerpanie do PS CNG, ktorá sa nachádza v objekte kupujúceho a je uvedená v bode 6.1. a v Prílohe č. 2 tejto Výzvy na predloženie cnovej ponuky.

16.4. Kúpna cena (ďalej len „**KC**“) za plnenie predmetu zmluvy je cena za 1 kg CNG v EUR bez DPH vyjadrená na tri desatinné miesta a je výsledkom výpočtu

**KC = RC x ((100 - Z) / 100)pričom:**

Referenčná cena je cena za 1 kilogram stlačeného zemného plynu v EUR bez DPH vyjadrená na tri desatinné miesta zverejnená na internetovej stránke Štatistického úradu Slovenskej republiky, pod názvom „Priemerné ceny pohonných látok v SR (týždenné)“ na: http://statdat.statistics.sk/cognosext/cgi-bin/cognos.cgi?b\_action=cognosViewer&ui.action=run&ui.object=storeID(%22i4B1941EAC9154096A2C339E0666EA7E6%22)&ui.name=Priemern%C3%%20%20ceny%20pohonn%C3%BDch%20l%C3%A1tok%20v%20SR%20(t%C3%BD%C5%BEdenn%C3%A9)%20%5Bsp0207ts%5D&run.outputFormat=&run.prompt=true&cv.header=false&ui.backURL=%2Fcognosext%2Fcps4%2Fportlets%2Fcommon%2Fclose.html&run.outputLocale=sk

**Ponúknutá zľava** (ďalej len „**Z**“) je uchádzačom ponúknutá zľava z **RC** uvedená v % a zaokrúhlená na 3 desatinné miesta

16.5. Fakturácia bude prebiehať na mesačnej báze pričom cena za odobraté množstvo (mesačný odber) CNG za uplynulý mesiac (v ďalšom len „**MO**“) bude vypočítaná ako

**MO = KC/kg x počet skutočne odobratých kg CNG**

.

16.6. Navrhovaná zmluvná cena respektíve ponúknutá výška zľavy musí byť stanovená podľa zákona č.18/1996 Z.z. o cenách v znení neskorších predpisov a vyhlášky MF SR č. 87/1996 Z.z., ktorou sa vykonáva zákon č.18/1996 Z. z. o cenách.

16.7. Ak uchádzač nie je platiteľom DPH na túto skutočnosť upozorní v ponuke, v Prílohe č. 1 tejto Výzvy na predloženie cenovej ponuky. Skutočnosť, že nie je platiteľom DPH bude uvedená v zmluve.

16.8. V prípade dokladov preukazujúcich splnenie podmienok účasti, ktoré sú vyjadrené v inej mene ako EUR (€), sa pri prepočte inej meny na EURO použije kurz danej meny, ktorý je zverejnený Európskou centrálnou bankou v deň zverejnenia zákazky v elektronickom prostriedku IS JOSEPHINE.

**17. Zábezpeka ponuky**

17.1. Pre zabezpečenie viazanosti ponuky počas lehoty viazanosti ponúk sa nevyžaduje zábezpeka.

**18. Obsah ponuky**

18.1. Ponuka predložená uchádzačom v elektronickej forme musí obsahovať:

a) Identifikáciu uchádzača a Návrh na plnenie kritérií - Vyplnenú a potvrdenú Prílohu č.1 – tejto Výzvy na predloženie cenovej ponuky.

b) Vyhlásenie uchádzača – Vyplnenú a potvrdenú Prílohu č. 3 tejto Výzvy na predloženie cenovej ponuky.

c) Potvrdenia, doklady a dokumenty podľa bodu 26.2. a podľa prílohy č. 4 tejto Výzvy na predloženie cenovej ponuky.

d) Ďalšie relevantné prílohy a dokumenty v zmysle tejto Výzvy na predloženie cenovej ponuky, ak je relevantné.

e) IBA v prípade, ak právo konať v mene uchádzača majú súčasne viaceré osoby uchádzača, plnú moc pre osobu, ktorá je oprávnená podpisovať ponuku a ktorá bude konať v mene všetkých osôb uchádzača, ktoré majú právo súčasne konať v mene uchádzača

f) Návrh zmluvy - Vyplnenú a potvrdenú Prílohu č.4 – tejto Výzvy na predloženie cenovej ponuky.

g) Prílohu k zmluve - Všeobecné obchodné podmienky, v prípade, ak sa k zmluve majú viazať, alebo čestné vyhlásenie uchádzača o skutočnosti, že si nebude uplatňovať všeobecné obchodné podmienky v rámci zmluvy na daný predmet zákazky.

**19. Náklady na ponuku**

19.1. Všetky náklady a výdavky spojené s prípravou a predložením ponuky znáša uchádzač bez finančného nároku voči obstarávateľovi a to bez ohľadu na výsledok verejného obstarávania.

19.2. Ponuky doručené a predložené v lehote na predkladanie ponúk zostávajú archivované na serveri IS JOSEPHINE a v tlačenej podobe archivované u obstarávateľa.

**20. Uchádzač oprávnený predložiť ponuku**

20.1. Uchádzačom môže byť hospodársky subjekt, t.j. fyzická osoba, právnická osoba alebo skupina takýchto osôb, ktorá je oprávnená poskytnúť predmet zákazky.

20.2. V prípade, že subjekt ešte nie je zaregistrovaný v elektronickom prostriedku IS JOSEPHINE, pre účasť na elektronickom obstarávaní, resp. komunikáciu v IS JOSEPHINE a pre elektronické predkladanie ponuky prostredníctvom IS JOSEPHINE, je potrebné vykonať registráciu subjektu podľa bodu 12 tejto Výzvy na predloženie cenovej ponuky.

20.4. Ak ponuku predloží fyzická osoba alebo právnická osoba, ktorá nespĺňa podmienky podľa bodu 20.1. až 20.2 tejto Výzvy na predloženie cenovej ponuky, nebude možné takúto ponuku zaradiť do vyhodnotenia.

20.5. Uchádzač môže predložiť iba jednu ponuku na predmet zákazky. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku na predmet zákazky. Obstarávateľ vylúči uchádzača, ktorý je súčasne aj členom skupiny dodávateľov.

**21. Skupina dodávateľov**

21.1. Obstarávania sa môže zúčastniť aj skupina dodávateľov. Obstarávateľ nevyžaduje od skupiny dodávateľov, aby vytvorila právnu formu na účely účasti v obstarávaní.

21.2. Na účely účasti v obstarávaní musí skupina dodávateľov stanoviť vedúceho člena skupiny dodávateľov, rozsah jeho kompetencií a určenie kontaktných údajov pre komunikáciu v danom obstarávaní. Všetci členovia skupiny dodávateľov musia udeliť písomné plnomocenstvo jednému z členov skupiny dodávateľov (vedúci člen skupiny), na všetky úkony spojené s účasťou v danom obstarávania a na konanie v mene všetkých členov skupiny dodávateľov počas celého procesu obstarávania, prijímať pokyny v tomto obstarávaní a konať v mene skupiny pre prípad prijatia ponuky, podpisu zmluvy a komunikácie.

21.3. Plnomocenstvo musí byť podpísané

a) osobou/osobami oprávnenými konať v mene jednotlivých členov skupiny dodávateľov, všetko v súlade s dokladom o oprávnení podnikať,

alebo

b) zástupcom/zástupcami jednotlivých členov skupiny dodávateľov, oprávneným konať v mene člena skupiny. V tom prípade bude súčasťou ponuky adekvátne písomné plnomocenstvo pre zástupcu člena skupiny dodávateľov podpísané podľa písm. a) tohto bodu.

21.4. Obstarávateľ nevyžaduje vytvorenie právnej formy, ak ponuka skupiny dodávateľov bude prijatá. Spôsob vypracovania zmluvy je pre daný stav uvedený v Prílohe č.5 - Obchodné podmienky

21.5. Obstarávateľ nepožaduje a neurčuje odlišné podmienky plnenia zmluvy pre skupinu dodávateľov, ako sú požadované a určené pre hospodársky subjekt, ktorý nie je skupinou dodávateľov.

21.6. Ďalej vo Výzve na predloženie cenovej ponuky a v jej prílohách platí pre skupinu dodávateľov zastúpenú určeným vedúcim členom skupiny všetko, čo je uvedené pre pojem „uchádzač“.

**22. Predkladanie cenových ponúk**

22.1. Cenová ponuka predmetu zákazky sa predkladá na celý predmet zákazky komplet.

22.2. Lehota na predloženie cenových ponúk je uvedená v IS JOZEPHINE na adrese https://josephine.proebiz.com/sk/tender/44375/summary v časti termíny a lehoty.

22.3. V prípade potreby si Obstarávateľ vyhradzuje právo predĺžiť lehotu na predkladanie ponúk.

**23.** **Elektronická aukcia**

23.1. Elektronická aukcia sa nepoužije.

**24. Otváranie ponúk**

24.1. Otváranie ponúk sa uskutoční elektronicky a je neverejné.

24.2. Miestom otvárania ponúk je webová adresa https://josephine.proebiz.com/ a totožná záložka ako pri predkladaní ponúk (bod 14.2.).

24.3. Obstarávateľ vylúči uchádzača, ak nedodržal určený spôsob komunikácie, obsah jeho ponuky nebude možné sprístupniť alebo v prípade, že využil možnosť šifrovania a nezaistil ich odšifrovanie, nepredložil ponuku vo vyžadovanom formáte kódovania, ako je potrebný na ďalšie spracovanie pri vyhodnocovaní ponúk.

**25. Vyhodnotenie ponúk**

25.1. Obstarávateľ po uplynutí lehoty na predkladanie ponúk otvorí ponuky podľa bodu 24 tejto Výzvy na predloženie cenovej ponuky a určí poradie uchádzačov na základe ich návrhov na plnenie kritérií, ktoré sa dajú vyjadriť číslom. Kritérium na vyhodnotenie ponúk je definované v bode 30. tejto Výzvy na predloženie cenovej ponuky.

25.2. Obstarávateľ po určení poradia uchádzačov vyhodnotí splnenie požiadaviek obstarávateľa na predmet zákazky a splnenie podmienok účasti u uchádzača, ktorý sa umiestnil na prvom mieste v poradí.

25.3. Vyhodnotenie ponúk je neverejné. Obstarávateľ vyhodnotí ponuku a v prípade pochybností overí správnosť informácií a dôkazov, ktoré poskytol uchádzač.

25.4. Platnou ponukou je ponuka, ktorá zároveň neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými obstarávateľom vo Výzve na predloženie cenovej ponuky a v jej prílohách a vo všetkých dokumentoch poskytnutých obstarávateľom v lehote na predkladanie ponúk. Do úvahy nemožno brať žiadnu výhradu ani obmedzenie voči platným podmienkam určeným obstarávateľom.

25.5. Ak obstarávateľ identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

25.6. Ak sa javí ponuka ako mimoriadne nízka vo vzťahu k predmetu zákazky, obstarávateľ písomne požiada uchádzača o vysvetlenie týkajúce sa tej časti ponuky, ktoré sú pre jej cenu podstatné.

25.7. Obstarávateľ zohľadní vysvetlenie ponuky uchádzačom v súlade s požiadavkou podľa bodu 25.4, alebo odôvodnenie mimoriadne nízkej ponuky uchádzačom, ktoré vychádza z predložených dôkazov.

25.8. Obstarávateľ vylúči ponuku, ak uchádzač:

25.8.1. nezložil zábezpeku podľa určených podmienok, (ak relevantné)

25.8.2. ponuka nespĺňa požiadavky na predmet zákazky uvedené v dokumentoch potrebných na vypracovanie ponuky,

25.8.3. uchádzač nedoručí písomné vysvetlenie ponuky na základe požiadavky podľa bodu 25.4 do dvoch pracovných dní odo dňa odoslania žiadosti o vysvetlenie, ak obstarávateľ neurčil dlhšiu lehotu a komunikácia sa uskutočňuje prostredníctvom elektronických prostriedkov,

25.8.4. uchádzačom predložené vysvetlenie ponuky nie je svojim obsahom v súlade s požiadavkou podľa bodu 26.4,

25.8.5. uchádzač nedoručí písomné odôvodnenie mimoriadne nízkej ponuky do piatich pracovných dní odo dňa doručenia žiadosti, ak obstarávateľ neurčil dlhšiu lehotu,

25.8.6. uchádzačom predložené vysvetlenie mimoriadne nízkej ponuky a dôkazy dostatočne neodôvodňujú nízku úroveň cien alebo nákladov,

25.8.7. uchádzač poskytol nepravdivé informácie alebo skreslené informácie s podstatným vplyvom na vyhodnotenie ponúk,

25.8.8. uchádzač sa pokúsil neoprávnene ovplyvniť postup obstarávania.

25.9. Obstarávateľ vylúči ponuku, ak uchádzač odôvodňuje mimoriadne nízku ponuku získaním štátnej pomoci a nie je schopný v primeranej lehote určenej obstarávateľom preukázať, že mu štátna pomoc bola poskytnutá v súlade s pravidlami vnútorného trhu Európskej únie.

25.10. Obstarávateľ písomne oznámi uchádzačovi vylúčenie s uvedením dôvodov vyplývajúcich najmä z nesúladu predloženej ponuky s technickými špecifikáciami, výkonnostnými požiadavkami a funkčnými požiadavkami na predmet zákazky určenými obstarávateľom.

25.14. Obstarávateľ pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

25.15. Výsledok vyhodnotenia ponúk zašle obstarávateľ všetkým uchádzačom formou Oznámenia o prijatí / neprijatí ponuky. Oznámenie bude elektronicky doručené v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.

**26. Podmienky účasti**

26.1. Obstarávania sa môže zúčastniť len uchádzač, ktorý spĺňa podmienky účasti týkajúce sa osobného postavenia, a to:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

b) nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike a v štáte sídla, miesta podnikania alebo obvyklého pobytu,

c) nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu,

d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

e) je oprávnený dodávať tovar, uskutočňovať stavebné práce alebo poskytovať službu,

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu

26.2. Uchádzač alebo záujemca preukazuje splnenie podmienok účasti podľa odseku 26.1.

a) písm. a) doloženým výpisom z registra trestov nie starším ako tri mesiace,

b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace,

c) písm. c) doloženým potvrdením miestne príslušného daňového úradu a miestne príslušného colného úradu nie starším ako tri mesiace,

d) písm. d) doloženým potvrdením príslušného súdu nie starším ako tri mesiace,

e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

f) písm. f) doloženým čestným vyhlásením.

26.3. Uchádzač môže predbežne nahradiť doklady na preukázanie splnenia podmienok účasti podľa bodu 26.2. určené obstarávateľom Jednotným európskym dokumentom (ďalej len JED).

26.4. Ak uchádzač použije JED, obstarávateľ môže na zabezpečenie riadneho priebehu obstarávania kedykoľvek v jeho priebehu uchádzača písomne požiadať o predloženie dokladu alebo dokladov nahradených JED-om. Uchádzač alebo záujemca doručí doklady obstarávateľovi do piatich pracovných dní odo dňa doručenia žiadosti, ak obstarávateľ neurčil dlhšiu lehotu.

26.5. Ak subjekt nebude zapísaný v informačných systémoch verejnej správy a doklad, že je uchádzač oprávnený dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky pri podaní ponuky nepriloží, v prípade, že sa umiestni na prvom mieste v poradí, obstarávateľ ho v procese vyhodnotenia ponúk vyzve k predloženiu požadovaného dokladu v neodkladnej lehote. Ak aj po tejto výzve požadovaný doklad nepredloží, bude jeho ponuka zo súťaže vyradená.

**27. Informácia o výsledku vyhodnotenia ponúk**

27.1. Obstarávateľ po skončení postupu podľa bodov 25. a 26. tejto Výzvy na predloženie cenovej ponuky a odoslaní všetkých oznámení o vylúčení uchádzača zverejní informáciu o výsledku vyhodnotenia ponúk v  IS JOSEPHINE. Úspešnému uchádzačovi oznámi, že jeho ponuku prijíma. Neúspešným uchádzačom oznámi, že neuspeli a dôvody neprijatia ich ponuky. Obstarávateľ následne uzatvorí zmluvu s víťazným uchádzačom. V oznámení uvedie identifikáciu úspešného uchádzača, informáciu o charakteristikách a výhodách prijatej ponuky

**28. Uzavretie zmluvy**

28.1. Uzavretá zmluva nesmie byť v rozpore s Výzvou na predloženie cenovej ponuky a jej prílohami a s ponukou predloženou úspešným uchádzačom alebo uchádzačmi. Obstarávateľ nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

28.2. Úspešný uchádzač je povinný poskytnúť obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa, keď bol na jej uzavretie písomne vyzvaný. Obstarávateľ môže na účely zabezpečenia riadneho plnenia zmluvy vyžadovať v rámci poskytnutia súčinnosti vedúcej k uzatvoreniu zmluvy preukázanie alebo splnenie osobitných zmluvných podmienok, ak to bolo uvedené vo Výzve na predloženie cenovej ponuky a v jej prílohách. Túto skutočnosť zohľadní aj pri stanovení primeranej lehoty na poskytnutie súčinnosti.

28.3. Úspešný uchádzač je povinný predložiť najneskôr v lehote stanovenej vo výzve na poskytnutie riadnej súčinnosti:

28.3.1. Podpísanú zmluvu vrátane všetkých jej príloh,

28.3.2. Obstarávateľ si vyhradzuje právo v rámci súčinnosti na podpis zmluvy vyzvať uchádzača na rokovanie o úprave kritéria.

28.4. Ak úspešný uchádzač odmietne uzavrieť zmluvu alebo nie sú splnené povinnosti podľa bodu 28.1., 28.2., 28.3.1., obstarávateľ môže uzavrieť zmluvu s uchádzačom, ktorý sa umiestnil ako ďalší v poradí.

28.5. Obstarávateľ a úspešný uchádzač môžu po spoločnej dohode vykonať zmeny alebo doplnenia v texte vzorovej zmluvy pred jej uzatvorením, najmä ale len pokiaľ ide o drobné technické úpravy alebo spresnenia avšak len za predpokladu, že tieto zmeny alebo doplnenia nebudú v rozpore s Výzvou na predloženie cenovej ponuky a s jej prílohami a s ponukou predloženou úspešným uchádzačom.

28.6. Za rozpor Výzvy na predloženie cenovej ponuky a jej príloh s ponukou predloženou úspešným uchádzačom sa nepovažujú prípadné nevyhnutné úpravy textu zmluvy vykonané za účelom dosiahnutia súladu s platnou legislatívou, ak by takýto rozpor týkajúci sa obdobia plnenia zmluvy bol zistený.

28.7. Za rozpor Výzvy na predloženie cenovej ponuky a jej príloh s ponukou sa nepovažuje ani prípad, ak bolo v ponuke uchádzača uvedené typové označenie ponúknutého predmetu zákazky/tovaru, ktoré sa zmení v čase od lehoty na predkladanie ponúk ku času podpisu zmluvy, pričom musia byť dodržané všetky obstarávateľom požadované technické parametre tohto predmetu zákazky/tovaru a uchádzač musí preukázať, že ponúknutý predmetu zákazky/tovaru sa v čase medzi lehotou na predkladanie ponúk do času podpisu zmluvy prestal vyrábať/ponúkať.

**29. Kritérium na hodnotenie cenových ponúk**

29.1. Jediným kritériom je výška poskytnutej zľavy na 1 kg CNG voči referenčnej cene, ktorá bude vyjadrená v % a bude uvedená na 3 desatinné miesta

29.2. Vyhodnocuje sa zľava v % z ceny za 1 kg CNG pre celý predmet zákazky

29.3. Víťazným uchádzačom sa stane uchádzač, ktorý splnil podmienky účasti a ponúkol najvyššiu zľavu.

**30. Pravidlá uplatnenia kritéria a spôsob vyhodnotenia ponúk**

30.1. Najvýhodnejšia bude ponuka uchádzača s najvyššou hodnotou navrhovanej zľavy v % z ceny za 1 kg CNG bez DPH. Ponuky ďalších uchádzačov sa zoradia podľa hodnoty navrhovanej zľavy v % od najvyššej po najnižšiu.

30.2. Uchádzač predkladá cenovú ponuku na celý predmet zákazky komplet formou Prílohy č. 1 tejto Výzvy na predloženie cenovej ponuky.

30.3. Ak uchádzač nie je platcom DPH, upozorní na túto skutočnosť.

Prílohy:

1. Príloha č.1 – Vlastný návrh plnenia
2. Príloha č. 2 – Opis predmetu zákazky
3. Príloha č. 3 – Čestné vyhlásenie
4. Príloha č. 4 - Obchodné podmienky
5. Príloha č. 5 – Návrh zmluvy

V Košiciach, dňa 3. 8. 2023

................................................................ ..................................................................

Karol Rónay Ing. Ondrej Turis

 referent energetiky poverený zastupovaním riaditeľa techniky a údržby

 .....................................................................

 Ing. Roman Danko

 poverený generálny riaditeľ